Rootslaste kätte sattus vangi 10 kindralit, sealhulgas Vene ülemjuhataja Carl Eugen (Charles Eugène) de Croy, 10 polkovnikut ja veel 130 kõrget ohvitseri. Vangi langes ka tsaari ihuarst ja üks soosik. Vangide koguarvuna on nimetatud 12 000. Peale selle said rootslased sõjasaagiks üle 230 Vene lipu, kõik 180 suurtükki ja rohkesti  laskemoona , üle 20 000  musketi  ja tsaari sõjakassa, milles oli 32 000  kuldrubla .